Ганна Янсан

Ганна-Марыя Анжаліка Янсан (, Вісбю) — шведская пісьменніца, журналістка.

 Біяграфія 
Нарадзілася 13 лютага 1958 года ў г. Вісбю (Швецыя).

Пачала сваю кар’еру ў якасці медсястры, нягледзячы на тое, што ўвесь час губляла прытомнасць, як толькі бачыла кроў. Пісаць раманы Янсан пачала ў 1997 годзе пасля таго, як яе сям’я купіла камп’ютар. У гэты час яна працавала медсястрой на працягу дваццаці гадоў, але адчула, што прыйшоў час паспрабаваць нешта новае. Янсан заявіла: «У школе я ненавідзела пісаць эсэ, а потым мы купілі камп’ютар дадому, і раптам я выявіла, што на самой справе адчувала сябе шчаслівай, калі я пісала». У 1998 годзе Ганна-Марыя пачала пісаць свой першы раман, натхненнем для якога з’явілася гісторыя адной 80-гадовай пацыенткі, над якой здзекаваўся сын. Першы раман Янсан «Stum sitter guden» быў апублікаваны ў 2000 годзе. Яна напісала два раманы да гэтага, але не змагла знайсці выдаўца для іх. З 2000 года Ганна-Марыя выдавала па меншай меры адзін раман у год. Акрамя таго, Янсан напісала некалькі дзіцячых кніг. Дзеянні паліцэйскіх раманаў Янсан адбываюцца на востраве Готланд. Ва ўсіх з іх галоўнай гераіняй з’яўляецца інспектар Марыя Верн. У 2006 г. раман Янсан «Дзіўная птушка» (Främmande fågel) быў намініраваны на Glasnyckeln (The Glass Key) як лепшы скандынаўскі крымінальны раман і быў адаптаваны ў тэлевізійных шоу TV4 у 2008 годзе.

Нягледзячы на сваю паспяховую кар’еру пісьменніка, Янсан па-ранейшаму працуе няпоўны працоўны дзень медсястрой у лёгачнай клініцы ў Эрэбру. Яна заўдавела, мае трох дарослых дзяцей. У цяперашні час жыве ў грамадзянскім шлюбе (муж — псіхолаг) непадалёк ад г. Эрэбру.

 Творчасць 
Кнігі Ганны Янсан выходзілі ў выдавецкай серыі «Іншаземка: Лекі ад нуды». У 2000 годзе яна апублікавала свой першы трылер з галоўнай гераіняй Марыяй Верн — маладой жанчынай, якая працуе ў паліцыі. Ёй прысвечаны чатырнаццаць раманаў і некалькі апавяданняў. У першых раманах Верн працуе на мацерыку, а летам бярэцца за складаныя выпадкі на Готландзе, але да сёмай кнігі яна ўжо перабіраецца на востраў. У трылерах Ганны Янсан шмат месца адведзена, акрамя расследаванняў, асабістаму жыццю Марыі Верн, якой даводзіцца спалучаць цяжкую працу з выхаваннем дваіх сваіх дзяцей і некалькіх прыёмных. У 2010 годзе Ганна Янсан пачала весці паралельную серыю кніг для падлеткаў, дзе галоўны герой — адзінаццацігадовы Эміль Верн, старэйшы сын Марыі. Натхнёны працай маці, ён адкрывае дэтэктыўнае агенцтва. Сёння Ганна Янсан — адна з самых папулярных шведскіх пісьменніц. Паводле яе кніг здымаюць кіно і тэлевізійныя фільмы; ролю Марыі Верн выконвае вядомая актрыса Ева Рас.

Раманы Ганны Янсан былі прададзены ў колькасці чатырох мільёнаў экзэмпляраў, перакладзены на шаснаццаць моў. Кнігі аб крымінальным следчым Марыі Верн карысталіся поспехам як тэлесерыял і фільм з удзелам Евы Рас. Апошняя кніга «Маё сэрца — тваё» выйшла ў 2019 годзе.

 Экранізацыі 
У 2010 г. быў экранізаваны першы раман Ганны-Марыі «Stum Sitter Guden». Карціна называецца «Марыя Верн — Бог застыў у маўчанні». У лесе, за межамі Краун-Бі, знойдзены чалавек, які вісіць з дзідай у жываце. Вакол яго развешаны мёртвыя жывёлы: сабака, кот, трус і певень. І ўсё нагадвае рытуал: дзень зімовага сонцастаяння, які праводзіўся ў паганскія часы як даніна павагі асам. Марыя Верн і яе каманда пачынае расследаваць справу аб вар’яцкім забойцы. Паралельна са складаным расследаваннем, яна спрабуе вырашыць сур’ёзныя хатнія праблемы — бо ў яе двое маленькіх дзяцей, шкодны муж і жудасная свякроў.

 Прэміі 
Намінант 2007 год — «Шкляны ключ» (Лепшы дэтэктыўны раман скандынаўскага аўтара, Чужая птушка Чужая птушка)

 Спасылкі 
 Сайт Ганны Янсан 

Катэгорыя:Пісьменніцы Швецыі